projecte-aina/catalan_government_crawling huggingface dataset:
Oberta la 14a edició d'ScripTeast, el programa de formació per a guionistes d'Europa Central i de l'Est, on també poden participar guionistes nacionals o residents a països participants al Programa Europa Creativa.
ScripTeast és una iniciativa d' Independent Film Foundation que compta amb el suport d'Europa Creativa MEDIA.
L'objectiu d'aquest taller és que els guionistes adquireixin les habilitats necessàries per millorar el seu guió, aconseguir una audiència internacional, augmentar el potencial del projecte pel que fa al màrqueting i buscar oportunitats de coproducció.
En aquest sentit, es seleccionen els millors guionistes i les seves obres, per tal d'intentar perfeccionar-les.
Cada edició d'ScripTeast ofereix una estada laboratori a Polònia, dues sessions durant el festivals internacionals de Berlín i Cannes i dues sessions online entremig.
L'estada a Polònia, que tindrà una durada de 7 dies entre finals de setembre i principis d'octubre, proporcionarà un seguit de reunions one-to-one entre guionistes internacionals, directors i productors, amb els autors de les 10-12 obres seleccionades.
Les estades de Berlín i Cannes seran de 3 i 7 dies, respectivament, i comptaran també amb un ampli servei d'assessorament i recursos.
Alhora, el guanyador o guanyadors del premi rebran 10.000 euros.
ScripTeast ofereix l'oportunitat als seus participants d'escriure noves versions dels seus guions amb el suport i la guia d'un conseller creatiu, així com d'un cap d'estudis.
ScripTeast és un dels programes més efectius en la seva categoria (ha portat a les pantalles fins a quaranta guions i nou projectes es troben actualment en producció) i al taller hi han participat més de 209 guionistes de 17 països.
El guió del projecte que es presenti haurà d'estar acabat o prop de la seva finalització, haurà de ser una obra original i el rodatge no podrà començar abans de l'abril de 2020.
El guió no ha de participar en cap altre programa de formació de guions en el moment de seva participació a ScripTeast.
Juntament amb la inscripció s'ha d'enviar en anglès la següent documentació:
Cada participant seleccionat pel programa està obligat a pagar una quota de participació de 800 euros.
La present convocatòria s'emmarca dins del Pla d'Acció Plurianual de l'Instrument Europeu per a la Democràcia i els Drets Humans (EIDHR) i té com a finalitat donar suport i enfortir a les organitzacions de la societat civil que promouen la protecció dels defensors dels drets humans treballant en condicions de risc i vulnerabilitat a Hondures.
Els objectius específics de la convocatòria són els següents:
Les prioritats de la present convocatòria són:
La creació d'un partenariat és obligatori, el sol·licitant principal ha de tenir com a mínim dos cosol·licitants i un dels sol·licitants ha de ser hondureny.
Es valorarà positivament les propostes que siguin presentades per organitzacions hondurenyes com a sol·licitants principals.
En el marc del programa de treball 2018-2020 d'Energia Segura, Neta i Eficient de l'Horizon 2020, la Comissió Europea ha obert una convocatòria de propostes per a la realització d'un estudi sobre com el disseny d'edificis bioclimàtics pot ajudar a donar resposta a la ràpida urbanització a l'Àfrica i, al mateix temps, oferir suport a les economies locals.
L'objectiu d'aquest topic és estudiar el rendiment dels dissenys d'edificis bioclimàtics europeus i africans, fomentant l'intercanvi i l'aprenentatge mutu entre els actors europeus i africans.
Les propostes hauran de donar suport a les següents activitats:
Es preveu que les propostes siguin capaces de desencadenar els impactes que s'indiquen a continuació:
Les sol·licituds hauran d'incloure almenys una entitat jurídica establerta en un estat membre de la UE o un país associat i almenys una persona jurídica establerta en un país africà.
L'objectiu general d'aquesta convocatòria és doble.
En primer lloc pretén contribuir al reforçament de l'ajuda humanitària prestada per la UE i la millora de les capacitats de les comunitats vulnerables o afectades per catàstrofes en tercers països, especialment a través de la preparació davant de catàstrofes, la reducció dels riscos i la millora del vincle entre serveis de socors, rehabilitació i desenvolupament.
En segon lloc, busca contribuir a l'augment i la millora de la capacitat de la UE en prestar ajuda humanitària a través del voluntariat.
Per tal d'assolir aquests objectiu la present convocatòria preveu actuacions en dos àmbits:
Així doncs, seran finançades aquelles activitats que s'adrecin a:
Els projectes han de ser dissenyats i implementats per associacions transnacionals.
Els projectes d'assistència tècnica han d'incloure almenys tres organitzacions dels països d'enviament membres de la UE i de la Federació Internacional de la Creu Roja i de la Mitja Lluna Roja (FICR).
Els projectes de millora de capacitats n'han d'incloure almenys dos.
Un soci de cada projecte ha d'haver estat actiu en el camp de la gestió de voluntaris durant almenys 3 anys.
Pressupost: 4,6M € (amb un màxim de 700.000 € per projecte) | Data límit: 04/07/2019
L'Estratègia de Recerca i Innovació per a l'Especialització Intel·ligent de Catalunya (RIS3CAT) ha publicat l'Informe de seguiment del seu Pla d'acció 2015-2020.
La RIS3CAT és l'eina de l'administració catalana on s'estableixen les prioritats de les polítiques públiques d'R+D+I i les actuacions que tindran el suport del Programa operatiu FEDER de Catalunya (2014-2020).
El Pla d'acció RIS3CAT descriu els instruments, els calendaris, els objectius i els beneficiaris d'aquesta estratègia.
L'informe publicat analitza els projectes de la RIS3CAT que s'han seleccionat mitjançant les deu convocatòries competitives que s'han resolt fins al 28 de febrer del 2019.
Pel que fa als projectes seleccionats, es preveu una inversió superior als 353 milions d'euros i una inversió subvencionable de més de 304 milions.
El FEDER finança el 37% de la inversió pública associada, amb més de 131 milions.
Pel que fa als beneficiaris dels projectes, destaca especialment el sector empresarial, que representa gairebé el 50 % de la participació en les convocatòries analitzades – les pimes amb un 33% i les grans empreses amb un 14%.
Els centres de recerca són un 11 % del total; els centres tecnològics, un 6 %; les universitats, un 11 %, i l'Administració pública, un 13%.
Pel que fa als àmbits sectorials, l'àmbit de salut i l'àmbit de química, energia i recursos encapçalen la inversió sectorial, amb un 35,14% del total i un 18 %, respectivament.
Els segueixen el sector de sistemes industrials, amb un 12,72% i el sector alimentari, amb un 11,81%.
Les indústries relacionades amb la mobilitat sostenible, les indústries culturals i basades en experiència i les indústries del disseny concentren menys del 9 % de la inversió total.
Les tecnologies facilitadores que lideren la inversió són les TIC i la biotecnologia, amb un 45,18% i un 19,23%, respectivament.
Els materials avançats representen un 8,36 % de la inversió total, i la manufactura avançada, un 8,57%.
La nanotecnologia i la fotònica són les tecnologies amb menys inversió, amb un 2,55 % i un 1,03%, respectivament.
En el marc dels projectes d'aquestes primeres convocatòries, es preveu la creació de 66 empreses, la sol·licitud de 255 patents i la creació de 1247 llocs de treball.
La major part de les empreses que participen en aquests projectes estimen que milloraran el posicionament internacional pel que fa a les exportacions i a la generació de noves oportunitats de negoci.
El Departament d'Agricultura, Ramaderia, Pesca i Alimentació (DARP) farà efectiu el saldo pendent dels ajuts directes associats al sector ramader de vaques alletants i de boví de llet, per un import total d'1.250.569 euros, a 1.922 persones beneficiàries d'arreu de Catalunya.
Els beneficis, però, no es repartiran equitativament arreu del territori.
L'Alt Urgell, el Berguedà, la Garrotxa, el Ripollès i Osona seran les comarques amb més ajuts, donada la major importància de la ramaderia en aquests territoris.
Un cop el Fons Espanyol de Garantia Agrària (FEGA) ha establert els imports unitaris definitius per hectàrea per a l'any 2018, es paga la resta dels imports pendents dels ajuts associats ramaders esmentats, cosa que suposa el 10% de l'import total d'aquests ajuts de l'any 2018.
L'import total pagat d'aquests ajuts associats ramaders corresponents a l'any 2018 suposa 13.361.648 euros a un total de 1.997 persones beneficiàries.
Aquests ajuts, que formen part del primer pilar de la PAC, estan finançats al 100% pel Fons Europeu Agrícola de Garantia (FEAGA) i estan destinats a atendre sectors específics amb risc de disminució o abandonament de la producció.
El FEAGA és l'instrument de finançament per implementar la Política Agrícola Comuna (PAC).
El seu objectiu és garantir una producció alimentària viable amb una gestió sostenible dels recursos naturals i canvi climàtic per aconseguir un desenvolupament territorial equilibrat.
El Departament d'Agricultura, Ramaderia, Pesca i Alimentació (DARP) posa a disposició d'agricultors i ramaders l'aplicació mòbil FotoDUN.
Aquesta actuació es situa en un context de perspectives de canvis, obrint una nova via de comunicació entre l'administració i el ciutadà que s'inicia en el sistema de control dels ajuts de la Política Agrària Comuna (PAC).
La Comissió Europea ha adaptat la normativa Comunitària per tal d'obtenir beneficis amb l'ús de les tecnologies, entre les quals destaquen les imatges del satèl·lit Sentinel-2 i l'aportació de fotografies geoetiquetades per part dels agricultors com a prova de control.
Les fotografies realitzades amb els mòbils s'envien al DARP directament i contenen el posicionament (amb una precisió mínima requerida), la data i altres paràmetres que les identifiquen.
La APP permet treballar amb mode "offline".
El desenvolupament d'aquesta APP és el resultat de la experiència prèvia realitzada al 2018 en la que es van rebre al DARP unes 2.000 fotografies geoetiquetades que es van utilitzar per agilitzar, i com una prova de suport, per la resolució de les sol·licituds de modificació SIGPAC2018.
Enguany, amb la nova APP, s'amplien les finalitats.
Els centres CERCA es situen com la setena institució de recerca europea en captació de fons competitius del programa Horizon 2020 de la Unió Europea.
Els 40 centres de recerca catalans agrupats sota la Institució CERCA, han obtingut un total de 288,7 milions d'euros i es col·loquen només per darrere de CNRS i CEA (França), Max Plank Society i Fraunhofer-Gesellschaft (Alemanya) i les universitats britàniques de Cambridge i Oxford.
També cal destacar que pel que fa a la recepció d'ajuts de l'European Research Council (ERC), els centres CERCA n'han rebut un total de 87, escalant fins a la sisena plaça europea encapçalada pel CNRS, la Max Plank Society i les universitats de Cambridge, Oxford i University College London (UCL).
A nivell català, els centres CERCA reben prop del 30% dels fons del Horizon 2020; representen el 35% de la producció científica en termes d'articles d'impacte; capten més del 50% dels ajuts que rep Catalunya de l'ERC; i estan implicats en el 40% de les tesis doctorals del país.
Aquestes dades s'han fet públiques en la sisena conferència CERCA celebrada al Born Centre de Cultura i Memòria, on s'han mostrat els projectes i les activitats dels centres CERCA de Catalunya i s'han analitzat estratègies per a la millora dels sistemes de recerca.
La conferència ha comptat amb la participació de director general de Recerca, Joan Gómez Pallarès, que ha destacat el model d'èxit de la recerca catalana com a referència científica i de recerca al sud d'Europa".
El PDR ha executat, fins el 31 de març d'aquest any, el 40,82% dels 810,81 milions d'euros programats, és a dir, més de 330,99 milions d'euros.
Així s'ha explicat a la 5ena reunió ordinària del Comitè de seguiment d'aquest Programa.
Aquest Comitè té com a missió examinar periòdicament els resultats de l'aplicació del Programa en relació al compliment dels seus objectius sobre la base dels documents presentats per l'Autoritat de gestió del Programa, Direcció General de Desenvolupament Rural.
Alhora, cal destacar que ja s'han convocat a data d'avui 611,4 MEUR, que representen més del 77% dels imports programats i destinats a convocatòries d'ajut.
El Programa de desenvolupament rural (PDR) de Catalunya 2014-2020 és un dels principals instruments de què disposa la Generalitat de Catalunya per tal de promoure una política estructural dirigida al món rural, donant especial atenció als sectors agraris i forestals.
El PDR compta per tot el període de de programació amb un import total de 810,81 MEUR de despesa pública total, dels quals un 43% estan cofinançats amb fons FEADER procedents de la Unió Europea, el 50% l'aporta la Generalitat de Catalunya i el 7% restant prové de l'Administració general de l'Estat.
Les mesures que han suposat una major despesa executada són les destinades al sector agrari a través del contracte global d'explotació, les quals acumulen un desemborsament fins al primer trimestre de 2019, de més de 232 MEUR, és a dir, més del 70% de l'import executat del programa.
També en són importants les estratègies de desenvolupament local Leader (23,1 MEUR), i les mesures adreçades al sector forestal (22,8 MEUR).
Pel que fa als indicadors, s'han assolit totes les fites previstes per l'any 2018, complint el marc de rendiment fixat per la Comissió Europea.
El Departament d'Agricultura, Ramaderia, Pesca i Alimentació (DARP) va acollir la presentació de la Caixa d'Eines Leader en el marc de la reunió anual del Comitè de Seguiment del Programa de Desenvolupament Rural de Catalunya 2014-2020, una molt bona ocasió per donar a conèixer les eines Leader a representants d'entitats i institucions del món rural, tant d'àmbit nacional com internacional.
L'objectiu de la Caixa d'Eines Leader és apropar els projectes, les eines i els recursos més rellevants impulsats pels Grups d'Acció Local Leader i l'Associació d'Iniciatives Rurals de Catalunya (ARCA) a les empreses, institucions i ciutadania dels territoris rurals, a les quals poden ser de gran utilitat en la gestió del seu dia a dia.
Es recullen més de 60 recursos agrupats en diferents categories segons el públic a qui s'adrecen.
Aquesta carta de recursos és el fruit de l'aposta del DARP pels projectes de cooperació dels grups d'acció local per a aquest període de programació en el marc del PDR de Catalunya 2014 – 2020, a fi de fomentar estratègies de desenvolupament i temàtiques comunes, i crear tant projectes en xarxa que permetin la realització d'actuacions conjuntes en diferents territoris com sinergies amb els projectes productius de cada zona rural.
El pròxim 4 i 5 de juny, Barcelona acollirà la conferència de capitalització del projecte MPA-ADAPT que tindrà lloc al Museu Marítim de Barcelona.
Durant la trobada es presentaran alguns dels resultats assolits en el marc d'aquest projecte finançat per la Unió Europea, en concret, pel programa de cooperació transnacional Interreg Med, com ara el monitoratge d'espècies invasores o com millorar la ciència ciutadana en el seguiment i observació del canvi climàtic.
El projecte, liderat per l'Institut de Ciències del Mar de Barcelona (ICM-SIC), ha tingut una durada de tres anys i ha comptat amb la participació de 7 socis de 4 països mediterranis: el Centre de Cooperació de la Mediterrània de la Unió Internacional per a la Conservació de la Natura (UICN), l'Institut Nacional Italià per a la Protecció del Medi Ambient (ISPRA), el Parc Nacional de Brijuni (Croàcia), l'Àrea Marina protegida de les Illes Pelàgiques (Itàlia), l'Àrea Marina Protegida de Portofino (Itàlia), el Parc Nacional de Port-Cros (França) i l'Agència de Medi Ambient de Còrsega.
El projecte s'ha desenvolupat en les 5 àrees marines protegides, on s'ha avaluat la vulnerabilitat de la biodiversitat i els aspectes socioeconòmics rellevants davant del canvi climàtic.
Les àrees marines protegides han elaborat els seus propis plans d'acció amb mesures d'adaptació per a ser integrades en els seus programes de gestió existents.
Durant aquests tres anys, també s'han desenvolupat diverses activitats de sensibilització sobre els impactes del canvi climàtic i s'han editat diferents materials informatius i vídeos sobre l'escalfament de l'aigua i la temperatura, l'augment del nivell del mar, l'acidificació en el mar Mediterrani i com tot plegat està afectant les activitats socioeconòmiques de les àrees marines protegides.
INTCATCH és un projecte finançat per la Unió Europea en el marc del programa Horitzó 2020, que té com a objectiu principal fomentar la innovació en el desenvolupament d'eines de baix cost per a la monitorització de la qualitat de l'aigua.
Al mateix temps, intenta fomentar mecanismes que involucrin determinats actors ciutadans en programes de seguiment fets des de la perspectiva de la ciència ciutadana.
Aquest projecte, coordinat per la Universitat de Brunel (Regne Unit), tindrà un dels seus moments culminants del 4 al 6 de setembre a Londres, quan es farà la conferència internacional "Smarter Catchment Monitoring, Cleaner Waters".
Fins al 30 de juny és possible registrar-s'hi pagant una quota reduïda.
La conferència del projecte INTCATCH vol reunir investigadors, enginyers, professionals de l'aigua, autoritats públiques i ONGs, per tal de crear un lloc comú en el que presentar els últims avenços tecnològics en el seu àmbit.
Al projecte hi participen tres entitats catalanes: l'Institut Català de Nanociència i Nanotecnologia, el CT BETA (Centre Tecnològic en Biodiversitat, Ecologia i Tecnologia i Gestió Ambiental i Alimentària) i el CERM (Centre d'Estudis dels Rius Mediterranis del Museu del Ter de l'Ajuntament de Manlleu).
Aquests dos últims centres vinculats a la Universitat de Vic.
Les activitats del projecte han permès realitzar campanyes de mostreig de rius catalans amb diversos drons aquàtics.
En aquestes campanyes, centrades sobretot en la part alta de la conca del Ter, s'ha pogut avaluar la funcionalitat i el rendiment d'aquests drons per a l'anàlisi precisa del canvi de certs indicadors.
El seguiment dels fluxos de dades entre els estats membres de la UE i els països de l'AELC és de gran importància estratègica per informar sobre la presa de decisions de la UE en l'àmbit de la computació en núvol i avaluar la competitivitat de l'economia digital europea davant d'altres potències econòmiques regionals.
En el marc d'aquesta prioritat, la Comissió Europea ha obert una convocatòria per a la realització d'un estudi que ofereixi un anàlisi i un mapatge dels fluxos de dades dins i entre els estats membres de la UE i els països de l'AELC (Associació Europea de Lliure Comerç, EFTA).
L'estudi es centrarà exclusivament en aquest objectiu a través d'una exhaustiva recopilació de dades, disseny de taxonomia i activitats analítiques.
El mapatge haurà de ser interactiu i d'accés digital.
L'anàlisi s'haurà de configurar en un informe; els resultats més destacats s'hauran d'exposar en format power point i en un fulletó per al ús extern.
L'informe haurà de ser suplementat per un disseny de bases de dades completes i reutilitzables.
Aquesta licitació té finançament del programa de recerca Horizon 2020.
L'objecte d'aquesta licitació és la provisió d'una infraestructura segura i d'alta disponibilitat: la Trans-European Services for Telematics between Administrations (TESTA).
Aquesta és una xarxa IP aïllada d'Internet que interconnecta les xarxes administratives dels estats membres i de les institucions europees.
Respon a un model d'arquitectura estructurat en una xarxa troncal comuna (EuroDomain), de manera que les citades xarxes administratives (LocalDomains) estan connectades a una xarxa troncal comú mitjançant àrees de connexió específiques (EuroGates).
TESTA és un instrument vertebrador i integrador que ofereix a les administracions europees valor afegit en termes de disponibilitat i seguretat i que ve a superar, alhora, un model anterior insostenible basat en la multiplicitat de connexions ad hoc.
La licitació consistirà en establir un contracte marc per a la nova xarxa TESTA, seguir amb la distribució dels serveis que es presten actualment i garantir la distribució de nous i millorats serveis a les entitats participants.
S'haurà de traspassar a la nova xarxa TESTA a les entitats que ja participaven a la xarxa actual.
El nou marc contractual de la xarxa estarà basat en els objectius següents:
El contracte marc haurà de proporcionar un menú de serveis / components de servei, detallant cada servei i amb un preu per cada un, en base al qual les autoritats contractants podran ordenar els serveis que considerin adequats per complir amb els seus requisits comercials.
L'objectiu d'aquesta convocatòria és ajudar a establir i implementar el Maritime Spatial Planning (MSP) (en català: l'ordenació de l'espai marítim) en coherència amb els objectius marcats per la seva pròpia directiva.
Més específicament, aquesta acció dona suport als estats membres en la configuració i l'establiment dels plans, tot assegurant que els plans són coherents i coordinats a través de les regions marítimes involucrades.
El MSP té com a objectiu planificar els moments i llocs en que s'efectuen les activitats humanes al mar de manera que siguin tant eficaces i sostenibles com sigui possible.
Els beneficis de l'ordenació són:
Els sol·licitants hauran d'explicar a la seva proposta com implementaran el programa, de manera que s'obtinguin uns resultats concrets i mesurables.
L'àrea geogràfica concreta que abraça aquesta acció és la Mediterrània.
Les propostes es poden centrar en una part o subregió d'aquesta conca marítima (la Mediterrània Occidental, el Mar Egeu-de Llevant, el Mar Adriàtic).
Per cada àrea, hi ha de participar un mínim de dos estats europeus costers.
En principi les activitats han d'estar relacionades amb aigües de la Unió Europea però poden involucrar aigües de països veïns si és necessari per a la implementació del projecte.
La durada dels projectes ha de ser d'uns 24 mesos.
L'EASME considera que les propostes que sol·licitin uns ajuts d'entre 750.000 i 1.250.000 són aquelles més ben encaminades per acomplir els objectius adequadament.
Això no vol dir, però, que s'excloguin i/o no s'entrin a valorar propostes que sol·licitin altres quanties.
L'objectiu general d'aquesta licitació és proporcionar a la Comissió Europea un estudi legal i econòmic dels diferents mecanismes nacionals de concessió de llicències col·lectives en els diferents mercats, en particular, llicències multiterritorials per a l'ús en línia d'obres musicals.
Les activitats que es duran a terme en el marc d'aquest contracte són les següents:
L'objecte de la licitació és seleccionar un contractista que recopilarà i elaborarà un inventari de tots els experts i actors existents en matèria de protecció civil i gestió dels desastres als estats participants a l'EUCPM i als organismes internacionals pertinents.
Les sigles EUCPM fan referència a l' EU Civil Protection Mechanism, que té com a objectiu enfortir la cooperació entre els estats participants en el camp de la protecció civil, amb l'objectiu de millorar la prevenció, la preparació I la resposta davant de possibles desastres.
Aquest inventari ajudarà a la Comissió Europea a definir el target de la xarxa.
Alhora, aquest haurà d'abraçar tres grups: educació, ciència i professionals que tracten amb la protecció civil i la gestió de desastres.
La durada del contracte serà de nou mesos.